Document ID: 31996R2452

KOMISSION ASETUS (EY) N:o 2452/96,
annettu 18 päivänä joulukuuta 1996,
tariffikiintiön avaamisesta tiettyjen Norjasta peräisin olevien neuvoston asetuksessa (EY) N:o 3448/93 tarkoitettujen maataloustuotteiden valmistuksessa tuotettujen tavaroiden tuonnille
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 (1) ja erityisesti sen 7 artiklan 2 kohdan,
ottaa huomioon Euroopan talousyhteisön ja Norjan kuningaskunnan välisen sopimuksen toisesta pöytäkirjasta 6 päivänä joulukuuta 1996 (2) tehdyn neuvoston päätöksen,
sekä katsoo, että
neuvoston asetuksen (EY) N:o 3448/93 7 artiklassa tarkoitettuun tiettyyn maataloustuotteiden valmistuksessa tuotettuun tavaraan sovellettavan kaupan suosituimmuusjärjestelmän soveltamista koskevasta yksityiskohtaisesta säännöstä 25 päivänä heinäkuuta 1996 annetun komission asetuksen (EY) N:o 1460/96 (3) 10 artiklassa säädetään tariffikiintiöiden hallinnoinnista,
vuodeksi 1997 olisi avattava Euroopan talousyhteisön ja Norjan kuningaskunnan välisen sopimuksen toisen pöytäkirjan mukauttamista koskevan kirjeenvaihtona tehdyn sopimuksen 2 kohdan IV alakohdassa tarkoitettu kiintiö, ja
tässä asetuksessa säädetyt toimenpiteet ovat liitteeseen II kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Norjasta peräisin oleviin tavaroihin sovelletaan liitteen mukaista tullia 1 päivästä tammikuuta 31 päivään joulukuuta 1997 liitteessä mainitun vuotuisen kiintiön rajoissa.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä joulukuuta 1996.

Labels: 3
17
18
15